
Կասիա միանձնուհին ապրում էր 12: դարում ն մինն է այն սակավաթիվ 
կանանցից, որ սեր են ունեցել գրականության ն պարապել: Նորա թողած 
աշխատությունները գլխավորապես հոգնոր բովանդակության են: Ունի 
ճան գրություններ աշխարհային բնավորությամբ, բացառապես էպիգրամ- 
գեր-ծաղրագիրներ: Սոցանից մեկն ուղղված է հայոց դեմ, որը ն կազմում է 
մեր հետաքրքրության առարկան: Առանձին բախտ է բանասերների հա- 
մար, երբ հրատարակության ձեռնամուխ են լինում այնպիսի հմուտ գիտ- 
ճականներ, որպիսին է Մյունխենի հռչակավոր բյուզանդագետը: Ընդար- 
ձակ առաջաբանում պրոֆ. Կ. Կրումբախերը (1) պարզում է ոչ միայն Կա- 
սիայի, այլ ընդհանրապես բյուզանդական շրջանում գրականության մեջ 
հայտնի կանանց կյանքն ու գործունեությունը: Այս գեղեցիկ նախաբանում 
մի բան մեզ տարօրինակ է թվում, ն թող ների հարգո պրոֆեսորը, եթե 
հայտնենք մեր անհամաձայնությունն այս կետում նորա հետ: Կ. Կրումբա- 
խերը կատարյալ հավատ է ընծայում Կասիայի կյանքի վերաբերյալ առաս- 
պելական ավանդության: Հույն ժամանակագիրները պատմում են, որ Մի- 
քայել 11 կայսրի մահից հետո, նորա այրին` Եվփրոսինե, պետության ամեն 
կողմերից բերել է տալիս ամենագեղեցիկ աղջիկներ մայրաքաղաք, որպես- 
զի յուր որդին` Թեոփիլոս, ընտրի նոցանից իրեն ամուսին: Երբ ընտրված 
աղջիկները հավաքվում են արքունիքում Մարգարտյա կոչված սրահը, 
կայսրուհին մեկնում է յուր որդուն մի ոսկե խնձոր ն պատվիրում ընծայել 
այն աղջկան, որ ամենից ավելի իրեն դուր գա: Այդ բախտավոր էակների 
ֆվում գանվում էր, պատմագիրների ասելով, ճան մի հրաշագեղ աղջիկ` 
անունը Կասիա, ինքն ազնվական տոհմից: Թեոփիլոս զմայլած նորա բա- 
ցառիկ գեղեցկությամբ, դառնում է կույսին այս խոսքերով. «արդարն, կնո- 
ջից է չարը ծագում» (Օգ ձքօ ծւձ (ՍԽԱԼՆԿծօ է0ՔՄՇ «ճ ՓեՍՆՃ): Ամոթխած 
կինը վրա է բերում աներկյուղ. «սակայն կնոջից է բխում ճան բարին». 
(ճն ոճն ծւճ ՎԽԽԱՆԵՇ տղլճմ 6 «Ճ տքեէե0Ճա) (2): Փեսայի սիրտը 
կոտրվում է այս հատու պատասխանից, որ կուսական պարկեշտության 
ընդդեմ բամ է համարվում ն ոսկե խնձորը տալիս է Թեոդորա Պափլագոնա- 
ցուն: Գեղանի Կասիան բախտի այս չար խաղից հետո, վշտով մեկուսանում 
է աշխարհից, հիմնում է մեճաստան ն իրեն նվիրում աստվածապաշտու- 
թյան ն գրականության: 

Այս զրույցի պատմական ստուգությունը պր. Կրումբախեր կասկածելի 
չէ համարում: Բայց խելք կտրելո՞ւ բան է, որ բյուզանդական հզոր 
ինքնակալն ամուսնանալու համար դիմեր մի այնպիսի միջոցի, որ վայել է 
միայն «Հազար ու մի գիշեր»-ի մտացածին հերոսներին (3): Պարոն Կրում- 
բախերը հիշում է այս առթիվ Թեոդոս Ա-ի կնոջ՝ Եվդոկիայի խնձորի պատ- 
մությունը (4), բայց այս դեռնս ոչինչ չի ապացուցանում, որովհետն տա- 
կավին մեծ խնդիր է, թե նույնիսկ Եվդոկիայի զրույցը որքան պատմական է: 
Ամենահին ժամանակագիրը, որ հաղորդում է մի Կասիայի ավանդությունը, 
Սիմեոն Մագիստրոսն է (5) Հ դարի վերջերում. սորանից են փոխ առնում 
մյուս պատմագիրները: Թեոփիլոս գահ բարձրացավ 830 թ., ուրեմն Կասիա- 
)ի կյանքն անցել է 14 դարի առաջին կիսում: Այսպիսի մի ընդարձակ ժա- 
մանակում, մարդու երնակայությունը պետք է շատ բան ստեղծեր բացատ- 
րելու համար, թե ինչի՞ց ստիպված մի շնորհալի կին հրաժարվում է աշխար- 
հից ն փակվում վանքում: 

Կասիային վերագրած սուր պատասխանը, որի շնորհիվ զրկվում է գա- 
հից, արդեն ցույց է տալիս, որ այս հեքիաթը հերյուրված է որպիսի ժամա- 
ճակ, երբ նորա գրական աշխատությունները ն կծու ծաղրագիրները հռչակ 
էին ստացել: Տարակուսելի է նույնիսկ, որ Կասիաճ վանք մտած լիճի երի- 
տասարդ հասակում: Մի կին, որ մատաղ հասակում, դեռ կյանքի չարն ու 
բարին չճաշակած հեռանում է աշխարհից, չէր կարող այն փորձառությունն 
ունենալ, որ անհրաժեշտ է ծաղրազիրներ գրելու համար: Բավական չէ մի- 
միայն տեսական ծանոթություն կշտամբելու այն մռլռրությունները, որոնք 
նյութ են միանձնուհու պարսավական Գրությանց: Նույնիսկ պր. Կրումբա- 
խեր խոստովանում է, որ Կասիայի ծաղրագիրները «(ակնհայտորեն) կեն- 
սական հարուստ փորձառությանց արդյունք են». (...15է օՈԱՇոԵու մլ6 Բոսօհլ 
ծմոօՐ 1616իշո Լծեօոտօնեւսոջ): Ծթե ճա 20 տարեկան կուսաստան է ապաս- 
տանել, ե՞րբ կարող էր ձեռք բերել կյանքի փորձառությունը: 

Անշուշտ, նա ապրել է մենաստանի պատերից դուրս ավելի քան 20 
տարի ն կրել աշխարհային ցավեր ն հոգսեր, ականատես եղել շատ մոլո- 
րությանց: Այս պատճառով, կարծում ենք, որ հիշած միջադեպը պատմա- 
կան հիմք չունի ն հնարված է ուշ ժամանակ մի հազվագյուտ ն ընդունակ 
գրող-կնոջ հիշատակը զարդարելու համար: 

Կասիայի մասին խոսելու առիթն իսկապես այն ծաղրագիրն է, որ 
աարոա է մեզ՝ հայերիս: Ահա հուճարեն բնագիրն ու հայերեն թարգմանու- 
թյունը 

Հայոց զարհուրելի ազգը 
պատիր է նչարաբարո վերին աստիճանի. 
այլն խելացնոր, փոփոխամիտ ն նախանձոտ, 
խիստ փքված ն լի նենգությամբ: 

Շատ տեղն է ասել սոցա համար մի իմաստասեր, լթե)՝ 

«Հայերը չար են, քանի դեռ) հռչակ չունին, 

Ավելի չար են դառնում, երբ մեծության ենճ հասնում, 
հարստանալուս՝ հիմնովին չար, 
իսկ երբ ն՛ մեծ հարստություն, ն՛ պատիվներ են ձեռք բերում, 
չարերից ամենաչար են հանդիսանում: 


Միանձնուհու կարծիքը հայոց մասին նպաստավորներից չէ, ն լեզուն` 
խայթող: Որ հույներն ատում էին հայերին, ինչպես ն մյուս մանը ազգու- 
թյուններին, փասա է նույնքան ճշմարիտ, որքան ն այն, որ սոքա նս իրենց 
կողմից առանձին համակրություն չունեին դեպի հույները: Մինչ այժմ էլ 
արնելքում «զիրզեն» բառը, որպիսի անունով հույներն այժմ հայտնի են 
Փոքր Ասիայում, վիրավորական իմաստ ունի, համազոր, եթե ոչ ավելի 
ուժեղ, «ջհուտ» գաղափարին: Ատելության պատճառն իրավամբ հույների 
հետ հայոց հաղթանակող մրցությունն էր քաղաքական ն տնտեսական 
կյանքում: Բայց պր. Կրումբախերը, առընթեր այս պատմական իրողու- 
թյան, հակամետ է նան կասկածելու հայոց բարքերի մաքրությունը՝ կշիռ 
տալով մի «գիտակ» ուղնորի վկայության: 

Սակայն, ծաղրագրի նկատմամբ մեզ ավելի շահավեա ն կարնոր կլի- 
ներ, որոշել ճախ ճորա գրական արժեքը: Կասիամ յուր կարծիքը հիմճելու ն 
հաստատելու համար, ինչպես տեսնում է ընթերցողը, մեջ է բերում մի ոմն 

իմաստասերի խոսքերը: Փիլիսոփայի անունը մեզ չի տալիս. հրատարա- 
կիչը նս չէ փորձել տնտղելու նորա անձնավորությունը: Այդ իմատասերն ռչ 
այլ ոք է, եթե ոչ հույն Ժողովրդուսույցը (6), որից մի քանի ծաղրագիր է 
հասել մեզ. նոցա թվում ն հետնյալը՝ ճվիրված կապադովկացիներին: 


ԽոոածծաօԼ ՓճՍ1օԼ բծն ՃՇ, ՇԺՆՈԽ ծծ 2Ս16766Հ 
Փճսնծ-օբօԼ, Իճքծօնծ ծ" ՇԼԽՇոռ ՓճնՀ6262ՕԼ. 

3Խ 8'ճբգ ծնՀ առ1 «քն աշրճ1ղդօ ծքճմեան«ճւ ՃՆՈՆՈՇ 
ծ 80 «62' «Հ ՓքճՀ ՓԱՍՂՇուֆճնՆ6:6ՆՕԼ. 

բ, 10(շօրան 8ճ0նչն, ւղ «6ՇՔՃԻԼՇ, ծՓքօ |ւ գՍ6ծօ 
ոծրօ«օ ծւ.ւ001օր ԽԱՈԱծՕԵւէծլաւնօժ. 


Կապադովկացիք միշտ չար են. 

փառքի (7) հասնելիս` ավելի չար, 

հարստության համար ամենից չար, 

իսկ եթե երկու կամ երեք անգամ 

ավելի մեծ աստիճանների են արժանանում, 

(այն ժամանակ, անշուշտ, ընդմիշտ) չարերից ամեճաչար: 
Օ՛, աղերսում եմ, թագավոր՝ ո՛չ չորս անգամ. 

ապա թե ոչ՝ ինքն աշխարհը կփչանա կապադովկիաճալով. 
(Շ-կապադովկական մոլությանց ենթարկվելով): 


Հովհաննես Լյուդացին խոսելով Հուստինիանոս 1-ի նշանավոր գործա- 
կիցներից մեկի, վատաբախտ Հովհաննես Կապադովկացու մասին, հիշում է 
այս ծաղրագիրը, առանց հեղինակի անվան հիշատակության՞։ Գիտե նան 
Կոստանդին Ծիրանածին՝: Կապադովկիացիներն ընդհանրապես շատ 
տխուր հռչակ ունեին հույների մոտ: Նույն Ժողովրդուսույց իմաստասերին է 
պատկանում ն մի ուրիշ ծաղրագիր, նույնպես կապադովկիացիներին վերա՝ 


Ճճոոնծ6ԻղՆ 106`" էյ18Խ0 ոզեկ ծճոշխ- ճԼ11ձ ոռ նկ 
56650656, (ՇՍԾԱլՆղ ճկանշօ6 (8616ս-. 


Կապադովկացուն մի անգամ մի վատ օձ խայթեց, 
բայց ինքն |օձը| սատկեց ճաշակելով թունալից արյուն: 


Հռաաաաաւաւաա Ն Լ 
| Ծրջատոշխո Ճոհցօջոռ Թռնմոձ, 20 238, 561 1, 325. 


1Թ8Ոո6: Լ մս, Օօ Ոտջ ՏԱ ԱԵստ, «Վ. 8օոռ, 
մս, ք. 250. 
: Սծ փշոճնես», օ4. 8օող, 111, ք. 21. 
Ճուհօեօջե թւեմոճ, 201 237, «61 1 325. : 


Հայտնի է նմանապես բյուզանդական սուր առածը. 


Հք(ռ ոճն ԽՃԵՆՄԵԸ, Ճատածօաք:, Ճքվշղ ռն Ճառ 
Երեք կապպան (կեն) են ամեճավատթար՝ 
Կապադովկիա, Կրետե ն Կիլիկիա: 


Այսպես, Ժողովրդուսույց իմաստասերի խոսքերը, որ ուղղված են կա- 
պադովկացիների դեմ, Կասիան ինչ-ինչ փոփոխությամբ վերագրում է հայե- 
րիճ: Պե՞տք է` ենթադրել այստեղ մի չարամտություն բարեպաշտ կույսի 
կողմից: Ավելի հավանական է կարծել, որ Կասիայի ժամանակ կապաղով- 
կացի ասելով, հասկանում էին հայերին գլխավորապես: Արիարաթեսների 
երկիրը, իբրն ազգագրական գաղափար, վաղուց չքացել էր իրականությու- 
ճից: Կապադովկիա ավելի աշխարհագրական անուն էր, որ մեծ մասամբ 
գրավել էին հայերն իրենց առաջխաղացությամբ դեպի արնմուտք, մանա- 
վանդ Արշակունյաց անկումից հետո: Եթե ճիշտ է, որ հին ժամանակ Հա- 
յաստանի արնեմտյան սահմանները Կապադովկիայի ազդեցության ներքո 
էին, անուրաճալի է ճան, որ ավելի ուշ, Հուստիճիանոս 1-ի ժամաճակից ն 
նորանից առաջ, Կապադովկիայի մի մասը նույնիսկ պաշտոնապես Երրորդ 
Հայքի մեջ էր մտնում Կասիայի ժամանակ, այսինքն` ՍՀ դարում: Կասիան 
նկատի ունենալով հայոց զորությունն այս երկրներում, կարող էր թյուրիմա- 
ցությամբ կարծել, որ Ժողովրդուսույց փիլիսոփան նս կապադովկացի 
ասելով հայ է հասկանում: Այսպես եղել է, ինչպես մենք ենք ըմբռնում, թե 
հենց չար դիտավորությամբ միանձնուհին կամեցել է փաթթել հայոց վզին 
այն, ինչ որ ուրիշի հասցեին է ասած` սորանով հարկավ չի թեթնաճում 
ճորա ծաճր կարծիքը հայոց մասին: Այս կարծիքը Կասիայի անհատական 
հայացքը չէ, որը, եթե հավատանք, որ 21 տարեկանից վանք է մտել, թերնս 
ոչ մի հայի չի տեսել օժտված այդ մոլորություններով: Այս մի ընդհանուր 
հայացք է, որ ունեին բյուզանդական հույները հայոց վերաբերմամբ. ներ- 
շնչված այն չարախնդրությամբ ն նախանձով, որով նոքա նայում էին հայե- 
րի փայլում հաջողության հասարակական ն քաղաքական կյանքի ամեն 
ասպարեզներում: Սրամիտ ծաղրագիրը յուր նշանակությունը չէր ունենա, 
եթե նկատվեր միմիայն իբրն պտուղ այն տափակ ն անուժ ատելության, որ 
սովորական երնույթ է միմյանց կից բնակություն ունեցող ազգությունների 
մեջ. ն որը հետաքրքրություն կարող է ունենալ ո'չ պատմական, այլ ավելի 
ախտաբանական (|թճլհօէօքպ5օեօտ 1ոէ616556| տեսակետից, ինչպես ասում է 
Հ. Գելցերը, որն այդ կերպ է ճայում ծաղրագրի վերա: | 


 «8-նոօր Քոմօ1օցն5օհօ ՊՄօՇհշոջօհուք"', 1899, Տ. 33 1. 

Գրված է 1901 թ. Մյունխենում ի պատասխան բյուզանդագետ Կարլ 
Կրումբախերի «Քոատ» (Տմշսոջեօոօհլօ 46 8ոջօոտօիօո Ճեռժ. ժ. ԿՈտՏ., 
Թիւլօտ.-քհղօԼ սոմ հտլօւ ԽԼ, 1897, ՏՏ. 305-370) ուսումնասիրության: 
Բճագիրը պահվում է Վիեննական Մխիթարյան միաբանության արխիվում: 
Առաջին անգամ տպագրվել է «Հանդես ամսօրյա» պարբերականում (1901, 
)Թ 5-6, մայիս-հունիս, էջ 129-132): Նշելի է, որ այս հոդվածը Ն. Ադոնցի 
բյուզանդագիտական հետազոտությունների երախայրիքն է: 

Արտատպված է նշված հրատարակությունից: Ծանոթագրությունները 
Օ. Ս. Վարդազարյանի: 


լ. Խոսքը ԽՃ. Խտարեսշիծւ, 1ճտլռ, Խլուշհ, 1897 աշխատության մասին է: - 
Էջ 43: 


2. Այս առեղծվածային դրվագում Թեոփիլոսն ու Կասիան, երկուսն էլ` փայ- 
լուն կրթվածությամբ աչքի ընկնող անձնավորություններ, պարզապես փոխանակում 
են Հովհաննես Ոսկեբերանի «Ավետման տոնի առթիվ» ճառից վերցված մինճույ0 
ճախադասության հատվածները (ԵՕ., 50, օօԼ 795): Դժվար թե դա համարվեր 
անպարկեշտություն: Վերջերս ՛. Ճ. Շճաաոճ (Խ4Շոճաաում ԷՃշՇաճ) ցույց է տվել, 
որ արքայազնի ն աղջկա զրույցն ավելի հարմար է մեկնաբանել «ռոմանտիկ» 
եղանակով. ճախադասության առաջին կեսն ակնարկում է ճախամոր Եվային, 
ուստի ն երկրային ամուսնությունը ն դրանից բխող բոլոր հոգսերն ու չարիքները, 
մինչդեռ երկրորդ կեսը վերաբերում է Աստվածամորը ն խորհրդանշում է «երկնա- 
յին» կուսությունը: Թեռփիլոսը, հավանաբար, փորձում էր ներկաների համար 
աննկատ կերպով հարցնել դուր եկած աղջկան, թե արդյոք ճա ցանկանում է իր կինը 
լիճել, թե նախընտրում է (իսկ Կասիայի մասին դա հայտնի էր) մանկուց տենչած 


չԿտառաշ» եթ առ Հ-ն աաա առան աոաաոա կոա Կարա աաաաաթակաապաաթցաաոթ»».---« «առատ. - 


կուսությունը: Կասիայի պատասխանը նշանակում էր ամուսնության առաջարկի . 


կտրուկ մերժում, ն դա էր, որ «կոտրեց» Թեոփիլոսի սիրտը: Տե՛ս /Ճոճճօր ՓօօֆՓատ 
պ ՈՇգրո: ճուօքորքոռտ 8ոլոոտ րոր քօձրւրօօեք, - ՇԿ. Տօռոուսո. ՋՇսսծ 06 
քուօ0օջ16, ժ'հռջլօջոոքհլօ Շոեզսօ օէ ժ"հ15է0186 ՇՇՇ16Տ12ՏէԼզսծ, էօլոօ 2: Սուսօոտսոո ԷԼջ1օ- 
Ք-ռքհւօսող. ԽԼշոօոոէ Ք. Ք. ԽՈՇհօք «ռո ԽՏԵւՇօօե, 5.). (1934-2003), 872ճուլոՕ1055168, 
ՏՅ1Ոէ-Ք6է6-Եօսոք, 2006, քք. 240-272, հատկապես 267-269: - Էջ 43: 


3. ՆՎԱ: դարերին վերաբերող աղբյուրներում կարելի է մատնանշել տար- 


ԱԱաաաանա Նաման Նաու «ւ 8 


բեր «հարսնացուների մրցույթների» հիշատակման կամ նկարագրման առնվազն ի 

թո» շշառա-»-- 


իննը դեպք: Ավելի հավանական է, որ իրավացի են այն ուսումնասիրողները 
(աղբյուրների ն գրականության տեսությունը տես 1. .Խ Շճաաոտ-ի հիշյալ 
հոդվածում, քք. 241-249), որոգք գտճում են, որ այս միանգամայն իրական երնույթը 
լրիվ համահունչ էր «պատկերամարտ» կայսրերի դարաշրջանի` խիստ աշխարհիկ 
ն զվարճասեր մթնոլորտին: - Էջ 44: 


4. Խոսքը Հովհաննես Մալալասի «Ժամանակագրության» այն դրվագի մա- 
սին է, որում պատմվում է, թե իբրն Թեոդոսիոս Կրտսերն իր կնոջ Եվդոկիային 
ուղարկում է մի հսկայական խնձոր, որը պատկառելի գումարով գնել էր ինչ-որ գյու- 
ղացուց: Եվդոկիան, իր հերթին, ամուսնու նվերն ընծայում է կայսեր մտերիմ ընկե- 
րոջ Պաուլինոսին: Վերջինն էլ, չիմանալով խնձորի ծագումը, այն նվիրում է Թնոդո- 
սիոսին: Նվերի աճակնկալ վերադարձը կայսեր մեջ կասկածներ է սերմանում՝ իր 
կնոջ ն Պաուլինըսի սիրային կապի վերաբերյալ: Պաուլինոսին ենթարկում են մա- 
հապատժի, իսկ Եվդոկիան հեռանում է Երուսաղեմ, որտեղ ապաշխարանքների ն 
աղոթքի մեջ անց է կացնում կյանքի մնացորդը: Մահվաճ շեմին ճա երդվում է, որ ոչ 
մի մեղք չէր ունեցել Պաուլինոսի պատմության մեջ (Խոնլ, Շհօոօջո., Թօոռ, 1831, 
քք. 356-358): Եթե անգամ այս զրույցն ունի ինչ-որ փաստական հիմք, այն ակնհայ- 
տորեն ոչ մի ընդհանրություն չունի Կասիայի պատմության հետ: - Էջ 44: 


5. . Տյո., 624-625, 8օոո, 1838: Տե՛ս նույնը Օօօր. Խքօո., 789-790: - Էջ 44: 
6. Այսպես է ստուգաբանվում բանաստեղծի «Դեմոդոկոս» անունը: - Էջ 46: 


7. Բառացի՝ «գոտին ստանալով»: Գոտին բարձր պատվաստիճանի 
խորհրդանիշ է: - Էջ 46: 


ՀԱՅ ԳԻՏԱԿԱՆ ԴԵՄՔԵՐ ԲՅՈՒԶԱՆԴԻԱՅՈՒՄ 
(ջ 48) 


Գրված է 1930 թ. Փարիզում: Բնագիրը պահվում է Բոստոնի «Հայրե- 
նիք» ամսագրի արխիվում: Առաջին անգամ տպագրվել է «Հայերը բյուզան- 
դական գիտությանց մեջ» խորագրի ներքո (տե՛ս «Հայրենիք», 1930, 9-րդ 
տարի, 76 2, էջ 93-105, 1931, 76 3, էջ 88-96): Երկրորդ անգամ լույս է տեսել 
«Հայ գիտական դեմքեր Բյուզանդիայում» վերտառությամբ (տես 
Ն. Ադոնց, Պատմական ուսումնասիրություններ, Փարիզ, 1948, էջ 501-537): 
Առանձին հատվածներ հրապարակվել են Կահիրեի «Յուսաբեր» օրաթեր- 
թում (1969, 5 հունիսի, 76 53, էջ 2-3): Հոդվածն ամբողջությամբ անգլերեն է 

